hotchpotch/miracl-hf-unified huggingface dataset:
Ulvilan murhamysteeri
Ulvilan murhamysteeri on Pekka Lehdon ohjaama dokumenttielokuva vuodelta 2014. Elokuva kertoo Ulvilassa vuonna 2006 tapahtuneen henkirikoksen, niin sanotun Ulvilan surman, tutkinnasta ja oikeusprosessiin liittyvistä vaiheista.
Elokuva esitettiin ensimmäisen kerran Sodankylän elokuvajuhlilla 13. kesäkuuta 2014. Myöhemmin syyskuussa elokuva nähtiin Rakkautta ja anarkiaa -festivaaleilla ja elokuvan ensi-ilta elokuvateattereissa oli 3. lokakuuta 2014. Elokuva esitettiin televisiossa Yle TV1:llä 16. maaliskuuta 2015, ja se keräsi keskimäärin 505 000 katsojaa.
Jukka S. Lahti kuoli kotonaan henkirikoksen uhrina joulukuun ensimmäisenä yönä 2006. Neljän lapsen äiti Anneli Auer soitti hätäkeskukseen, minkä aikana surmaaja viimeisteli teon. Auerin ja hänen lastensa kertomusten perusteella poliisi alkoi etsiä ikkunasta sisään tullutta tummiin pukeutunutta mieshenkilöä henkirikoksesta epäiltynä. Kolme vuotta myöhemmin vuonna 2009 poliisi pidätti teosta epäiltynä uhrin vaimon, Anneli Auerin.
Elokuvan ohjaaja Pekka Lehto kertoo kiinnostuneensa Auerin tapauksesta vuonna 2009, kun poliisi alkoi epäillä tätä tekijäksi. Elokuvan tekemisestä tiedotettiin keväällä 2011, kun henkirikosta käsiteltiin ensimmäisen kerran Vaasan hovioikeudessa. Elokuvaa kuvattiin kolme vuotta ja sitä leikattiin vuosi.
Dokumentti ei ota kantaa siihen, onko Auer syyllinen miehensä murhaan. Elokuva käsittelee tapauksen tutkintaa ja siihen liittyviä oikeusprosesseja. Elokuvassa esiintyvät muun muassa tapauksen kolme tutkinnanjohtajaa. Lehto on vihjannut elokuvan mahdollisesta jatko-osasta.
Eric Gryba
Eric Gryba (s. 14. huhtikuuta 1988) on kanadalainen jääkiekkoilija, joka pelaa NHL-seura Edmonton Oilersissa. Gryna on Ottawan kolmannen kierroksen varaus .
31. maaliskuuta 2010 Ottawa Senators teki kaksivuotisen tulokassopimuksen Gryban kanssa. 16. helmikuuta 2013 Gryba teki NHL-debyyttinsä vierasottelussa Toronto Maple Leafsia vastaan.
Uransa ensimmäisen pisteen Gryba sai syöttäessään maalin 19. helmikuuta 2013 New York Islandersia vastaan. Ensimmäisen NHL-maalinsa Gryba teki 23. maaliskuuta 2013 Tampa Bay Lightningia vastaan.
2. toukokuuta 2013 ensimmäisessä pudotuspeliottelussaan Montreal Canadiensia vastaan pelannut Gryba taklasi kyseenalaisesti avojäällä Lars Elleriä tämän vastaanottaessa Raphael Diazin antamaa syöttöä. Taklauksen seurauksena Eller kaatui jäähän ja jäi siihen makaamaan. Hänet jouduttiin viemään jäältä pois paareilla. Gryba sai myöhemmin taklauksestaan kahden ottelun pelikiellon.
26. kesäkuuta 2014 Gryba teki Ottawan kanssa kahden vuoden jatkosopimuksen, jonka arvo oli 2,5 miljoonaa dollaria.
27. kesäkuuta 2015 Gryba siirtyi vaihtokaupassa Senatorsista Edmonton Oilersiin.
Harem – väkivallan valtakunta
Harem – väkivallan valtakunta () on William Halen ohjaama yhdysvaltalainen televisioelokuva vuodelta 1986. Televisioelokuva on genreltään seikkailuhenkinen jännitysdraama, ja sen pääosissa ovat Nancy Travis, Omar Sharif ja Ava Gardner. "Harem" kertoo 1900-luvun alun brittiläisnaisesta, joka siepataan ja myydään turkkilaiseen haaremiin, missä nainen taistelee elämästään ja suojelee siveyttään.
"Harem – väkivallan valtakunta" kuvattiin Technicolor-elokuvausmenetelmällä Espanjan Andalusian Almodóvar del Ríossa, Granadassa, Rondassa ja Sevillassa sekä Marokon El Aaiúnissa, Englannin Lontoossa ja Tunisian Tunisissa. "Haremin" tuotantoyhtiöinä olivat Highgate Pictures ja New World Television. "Harem – väkivallan valtakunta" ensiesitettiin Yhdysvaltain televisiossa 9. helmikuuta vuonna 1986. Isossa-Britanniassa televisioelokuva esitettiin kahdessa osassa 10. ja 11. tammikuuta 1988. "Harem" on julkaistu VHS:lle ja DVD:lle.
The Serpent Creation
The Serpent Creation on suomalaisen blackened death metal -yhtye Forgotten Horrorin esikoisalbumi. Se julkaistiin 2. syyskuuta 2011 levymerkillä Woodcut Records.
Kaikki kappaleet säveltänyt ja sanoittanut Tuomas Karhunen.
Zack Smith
Zack Smith (s. 5. huhtikuuta 1988) on kanadalainen jääkiekkoilija, joka pelaa NHL-seura Ottawa Senatorsissa.
Ottawa Senators varasi Smithin NHL:ään kolmannella kierroksella numerolla 79 . Hänet oli rankattu pohjoisamerikkalaisista kenttäpelaajista sijalle 108.
Neljän WHL-joukkue Swift Current Broncosissa pelatun kauden jälkeen Smith siirtyi try out -sopimuksella AHL-joukkue Manitoba Mooseen. Hän pelasi Moosen paidassa kuusi ottelua pudotuspeleissä. Hän sai niissä yhden syöttöpisteen.
Kaudella 2008–2009 Smith teki Ottawan kanssa tulokassopimuksen ja osallistui joukkueen harjoitusleirille. Hän pelasi joukkueessa 21. syyskuuta saakka, jonka jälkeen siirtyi AHL-farmijoukkue Binghamton Senatorsiin. NHL-debyyttinsä Smith teki 29. marraskuuta 2008, kun hänet kutsuttiin pelaamaan New York Islandersia vastaan. Hän ei saanut pisteitä ottelussa. Ensimmäisen maalin ja pisteen Smith teki 16. tammikuuta 2010 Montreal Canadiensia vastaan. Smith pelasi pudotuspeleissä kuusi ottelua.
20. toukokuuta 2011 Ottawa teki Smithin kanssa kaksivuotisen ja yksisuuntaisen jatkosopimuksen. Ensimmäisellä täydellä kaudellaan Smith pelasi runkosarjassa 81 ottelua, joissa teki 14 maalia ja 26 pistettä. Pudotuspeleissä hän pelasi seitsemässä ottelussa.
Brandstadin kirkko
Brandstadin kirkko () on rakennus Sjöbon kunnassa Ruotsissa. Kirkko on rakennettu 1100-luvun lopussa romaaniseen tyyliin. Alun perin kirkko koostui runkohuoneesta, matalammasta ja kapeammasta kuorista ja puolipyöreästä apsiksesta. Vanhimmat osat kirkosta on rakennettu hiekkakivestä.
Kuorin pohjoisseinässä on 1250-luvulla tehtyjä maalauksia, jotka otettiin esiin vuonna 1952. Katossa ja triumfikaaressa on maalauksia, jotka on tehnyt maalari Axel Kulle vuonna 1928.
Kastemalja on yhtä vanha kuin kirkko ja sen tekijänä pidetään Mårten Stenmästarea, joka oli aktiivinen vuoden 1170 tienoilla. Maljassa on riimuja muistuttavia kuvioita, joita kukaan ei ole osannut tulkita ja niillä saattaa olla vain koristeellinen tarkoitus.
Valo (Sakari Kukon albumi)
Valo – Spirituals from Europe on vuonna 2013 julkaistu Sakari Kukon viides sooloalbumi, joka musiikillisesti on jatkoa hänen kolmelle edelliselle hengellisiä sävellyksiä sisältäneelle soololevylleen. Albumilla on mukana Valo-kvartetti -niminen osittain uusittu kokoonpano, jossa Samuli Mikkosen on korvannut pianistina Iro Haarla. "Valo" on tallennettu studiossa ilman päällekkäisäänityksiä. Suomalaisten sävellysten lisäksi se sisältää myös eurooppalaista materiaalia, josta osa on joululauluja.
Albumin kappaleita esitettiin ensimmäisen kerran konsertissa elokuussa 2014 Espoon tuomiokirkossa Urkuyö ja Aaria -festivaalilla.
Virsien numerot ovat vuoden 1938 virsikirjasta lukuun ottamatta virttä numero 373, joka on uudesta virsikirjasta vuodelta 1986.
Zhao Qinggang
Zhao Qinggang (s. 24. heinäkuuta 1985) on kiinalainen keihäänheittäjä. Zhaon ennätys on lokakuussa 2014 Aasian kisoissa Etelä-Korean Incheonissa heitetty 89,15, joka oli myös Aasian ennätys. Zhao voitti tuon kilpailun. Tulos 89,15 sijoittui kauden 2014 maailmanlistan toiselle sijalle. Zhao edusti maataan MM-kisoissa 2013 ja 2015 jääden molemmilla kerroilla karsintaan. Ensimmäisen kerran Zhao pääsi yli 80 metrin vuonna 2012.
Jean-Gabriel Pageau
Jean-Gabriel Pageau (s. 11. marraskuuta 1992) on kanadalainen jääkiekkoilija, joka pelaa NHL-seura Ottawa Senatorsissa. Hän on Ottawan neljännen kierroksen varaus .
Pageaun varasi kotikaupungin joukkue Ottawa Senators . Pageaun ammattilaisura alkoi kaudella 2012–2013 Ottawan AHL:ssä pelaavassa farmiseura Binghamton Senatorsissa. 69 pelaamassaan ottelussa Pageau teki seitsemän maalia ja yhteensä 29 pistettä ennen kuin sai kutsun NHL:ään 10. huhtikuuta 2013. Pageau pysyi NHL:ssä kauden loppuun asti tehden kaksi maalia ja neljä pistettä yhdeksässä runkosarjan pelissä. 5. toukokuuta 2013 Pageau teki hattutempun itäisen konfrenenssin neljännenfinaaleiden kolmannessa ottelussa Montreal Canadiensia vastaan. Ottawa voitti pelin 6–1. Hän oli vasta toinen pudotuspeleissä hattutempun tehnyt Senatorsin pelaaja. Ensimmäinen oli Daniel Alfredsson.
Derek Grant
Derek Grant (s. 20. huhtikuuta 1990) on kanadalainen jääkiekkohyökkääjä, joka pelaa NHL-seura Pittsburgh Penguinsin organisaatiossa. Hän on Ottawa Senatorsin neljännen kierroksen varaus .
10. maaliskuuta 2011 Grant teki kolmivuotisen tulokassopimuksen Ottawan kanssa. Grant teki ammattilaisdebyyttinsä Ottawan farmijoukkue Binghamton Senatorsissa. Hän oli osa Binghamtonin Calder Cupin voittanutta joukkuetta. Grant teki NHL-debyyttinsä 16. helmikuuta 2013 Toronto Maple Leafsia vastaan.
Cody McLeod
Wesley Cody McLeod (s. 26. kesäkuuta 1984 Binscarth) on kanadalainen jääkiekkoilija, joka edustaa NHL-seura New York Rangersia. McLeodin pelipaikka on vasen laitahyökkääjä. McLeod on 188 senttimetriä pitkä ja painaa 95 kilogrammaa. McLeod pelasi kaudesta 2007–2008 Colorado Avalanchessa, kunnes hänet kaupattiin tammikuussa 2017 Nashville Predatorsiin. Ensimmäisen ottelunsa Nashvillessa hän pelasi 14. Tammikuuta 2017, vanhaa seuraansa Colorado Avalanchea vastaan. Ottelussa McLeod tappeli Jarome Iginlan kanssa, ja teki maalin vain päivä pelaajakaupan jälkeen, vanhassa kotihallissaan.
Tehopisteiden valossa McLeodin paras kausi NHL:ssä on ollut kausi 2008–2009, jolloin hän teki 75 ottelussa tehot 15+5. Häntä ei ole ollenkaan varattu NHL:ään.
Juan Sebastián Cabal
Juan Sebastián Cabal (s. 25. huhtikuuta 1986 Cali, Kolumbia) on kolumbialainen tennispelaaja. Hänen suurimpia saavutuksiaan ovat maailmanrankingin 14. tila nelinpelissä vuodelta 2018 ja nelinpelin finaalipaikat Ranskan avoimissa 2011 Eduardo Schwankin kanssa ja Australian avoimissa 2018 Robert Farahin kanssa. Oikeakätinen Cabal on 185 senttimetriä pitkä. Cabal voitti yhdessä maanmiehensä Robert Farahin kanssa kultaa Pan-Amerikan kisoissa vuonna 2011 nelinpelistä. Nykyisin hän pelaa nelinpeliä pääosin Farahin kanssa. Cabal osallistui vuoden 2012 kesäolympialaisiin Lontoossa nelinpelissä, mutta jäi tuolloin ensimmäiselle kierrokselle. Kaksinpelissä hänen paras rankingsijoituksensa on 184. vuodelta 2011.
Regina Roma
Regina Roma (DVD-julkaisussa "Regina") on Jean-Yves Praten ohjaama saksalais-italialainen independent-elokuva vuodelta 1982. Elokuva on genreltään draama, ja sen pääosissa ovat Ava Gardner ja Anthony Quinn. "Regina Roma" kertoo tukehduttavasta äidistä (Gardner), joka pitää keski-ikäistä poikaansa (Sharkey) tiukasti emotionaalisessa napanuorassa.
"Regina Roma" jäi Ava Gardnerin viimeiseksi elokuvaksi. "Regina Roma" pääsi teatterilevitykseen Italiassa ja Saksassa, mutta Yhdysvalloissa se julkaistiin suoraan videolle. Elokuva julkaistiin vuosina 1999 ja 2003 DVD:lle.
Mike Weaver
Arthur Michael Robert Weaver (s. 2. toukokuuta 1978) on kanadalainen jääkiekkoilija, joka pelaa NHL-seura Montreal Canadiensissa.
Varaamaton vapaa pelaaja allekirjoitti sopimuksen Atlanta Thrashersin kanssa 15. kesäkuuta 2000. Hän voitti IHL:n mestaruuden Atlantan yhteistyöseurassa Orlando Solar Bearsissa. Kaudella 2001–2002 Weaver pelasi ensimmäiset 16 NHL-otteluaan. Weaver pelasi suurimman osan Atlantassa viettämistään neljästä kaudesta farmijoukkue Chicago Wolvesissa.
Kesällä 2004 Weaver siirtyi vapaana pelaajana Los Angeles Kingsiin. Työsulkukauden 2004–2005 hän pelasi Kingsin AHL-yhteistyöseurassa Manchester Monarchsissa. Kaudet 2005–2006 ja 2006–2007 NHL:ssä.
8. elokuuta 2007 Weaver teki sopimuksen Pittsburgh Penguinsin kanssa. Ennen kauden 2007–2008 alkua hänet kuitenkin asetettiin waiver-listalle, josta Vancouver Canucks hänet poimi itselleen. Hän pelasi Canucksissa 55 peliä.
Seuraavaksi kaudeksi Weaver siirtyi St. Louis Bluesiin.
3. elokuuta 2010 Weaver siirtyi St. Louisista vapaaksi pelaajaksi, jollaisena hän teki kahden vuoden ja 1,8 miljoonan dollarin sopimuksen Florida Panthersin kanssa.
Neljännellä Florida -kaudellaan 2013–2014 Weaver kaupattiin 4. maaliskuuta 2014 Montreal Canadiensiin, joka antoi tilalle viidennen kierroksen varausvuoron .
Fränningen kirkko
Fränningen kirkko () on rakennus Ruotsissa Sjöbon kunnassa. Se on valmistunut 1100-luvun lopussa ja on rakennettu romaaniseen tyyliin. Kirkko on pyhitetty aikanaan Marialle ja seitsemälle naispyhimykselle. Kirkossa tehtiin iso remontti vuonna 1941, jolloin vuonna 1622 valmistuneen saarnastuolin alkuperäiset värit palautettiin. Punertavasta marmorista tehty kastemalja on yhtä vanha kuin kirkkokin.
Panu Pulma
Panu Pulma (s. 1952) on suomalainen historiantutkija ja dosentti vuodesta 1986. Hän on ollut Helsingin yliopiston Suomen ja Pohjoismaiden historian yliopistonlehtori vuodesta 2002 alkaen. Sitä ennen hän toimi akatemiatutkijana sekä teki professorin ja apulaisprofessorin sijaisuuksia Helsingin ja Joensuun yliopistoissa.
Pulma on tutkinut muun muassa yhteiskunnan vähäosaisten historiaa. Hän on julkaissut Suomen lastensuojelun historian, Kajaanin historian ja laajaan tutkimushankkeeseen perustuneen Suomen romanien historian.
Once More ’Round the Sun
Once More ’Round the Sun on yhdysvaltalaisen heavy metal -yhtye Mastodonin kuudes studioalbumi. Albumi julkaistiin 24. kesäkuuta 2014 levymerkillä Reprise Records.
Albumi debytoi Suomen virallisen listan sijalla 1.
Maggie (televisioelokuva)
Maggie on vuonna 1986 ensiesitetty Waris Husseinin ohjaama yhdysvaltalainen televisioelokuva, jonka pääosissa ovat Stefanie Powers, Ava Gardner ja Ian Ogilvy. Televisioelokuva on genreltään mysteerikomedia, ja se kertoo yläluokkaisesta lontoolaislesken Maggie Webbistä, jonka edesmennyt aviopuoliso ei jätä hänelle ison talon lisäksi muuta kuin suuren verovelan, minkä johdosta hyvään elämään tottunut Maggie joutuu töihin. Diane Webbin rooli jäi Gardnerin viimeiseksi roolityöksi. Televisioelokuva kuvattiin Lontoossa, ja se ensiesitettiin Yhdysvalloissa 19. heinäkuuta vuonna 1986.
Walter Chiari – Fino all’ultima risata
Walter Chiari – Fino all’ultima risata on vuonna 2012 ensiesitetty Enzo Monteleonen ohjaama italialainen televisioelokuva, joka kertoo näyttelijä Walter Chiarin elämästä. Komediallisen elämäkertaelokuvan päärooleissa ovat Alessio Boni, Bianca Guaccero ja Anna Drijver. Televisioelokuva esitettiin Italiassa kahdessa osassa 26. ja 27. helmikuuta vuonna 2012.
Leviathan (albumi)
Leviathan on yhdysvaltalaisen heavy metal -yhtye Mastodonin toinen studioalbumi. Se julkaistiin 31. elokuuta 2004 levymerkillä Relapse Records. Albumi on yhtyeen ensimmäinen konseptialbumi, jonka elementtinä on vesi. Albumi on myynyt yhdysvalloissa yli 106,000 kappaletta.
Albumi on ottanut runsaasti vaikutteita Herman Melvillen romaanista "Moby Dick". Kappaleista "Iron Tusk", "Blood and Thunder" sekä "Seabeast" kuvattiin musiikkivideot.
Anna Drijver
Anna Drijver (s. 1. lokakuuta 1983 Haag, Etelä-Hollanti, Alankomaat) on alankomaalainen näyttelijä ja malli.
Drijver on saanut ballerinan koulutuksen, ja 15-vuotiaasta asti hän on työskennellyt mallina. Drijver valmistui Amsterdamin teatterikoulusta vuonna 2008. Hän on esiintynyt muun muassa elokuvissa "Bride Flight" (2008), "Stricken – eräänlaista rakkautta" (2009) ja "Loft" (2010). Drijver on esiintynyt lisäksi useissa alankomaalaisissa televisiosarjoissa. Hän on avoliitossa näyttelijä Benja Bruijningin kanssa.
Björn Smeds
Björn Smeds (16. marraskuuta 1915 Loviisa – 21. maaliskuuta 1952 Helsinki) oli suomalainen toimittaja, joka vaikutti 1930-luvulla kansallissosialistisissa järjestöissä. Smeds julkaisi Ruotsissa kaksi kirjaa salanimillä "Erik Grönberg" ja "Roland Rönneck".
Björn Smedsin vanhemmat olivat urheiluvaikuttaja, liikemies, voimistelija ja olympiamitalisti Viktor Reinhold Smeds ja Aina Maria Niska (1880–1962). Aina Niska oli salakuljettajana tunnetun Algot Niskan sisar.
Smeds oli 1930-luvulla mukana Arvi Kalstan johtamassa kansallissosialistisessa Suomen Kansan Järjestössä. SKJ:n hajottua Smeds perusti elokuussa 1936 Suomen Työrintama-puolueen yhdessä Yrjö Raikkaan ja Sven B. Oksasen kanssa. Puolue toimi vuoteen 1939 saakka. Smeds toimi Kustannus Oy Vasaran julkaiseman "Siniristi"-lehden päätoimittajana 1939.
Salanimellä "Erik Grönberg":
Salanimellä "Roland Rönneck":
Do You Wanna Dance (Hurriganes)
”Do You Wanna Dance” on suomalaisen Hurriganes-yhtyeen singlenä julkaistu cover-kappale vuodelta 1973. Kappaleen alkuperäinen esittäjä on Bobby Freeman, ja myös Cliff Richard on tehnyt siitä kuuluisan levytyksen.
Kappale äänitettiin Finnlevyn studioilla Helsingissä vuoden 1973 lopulla. Single ilmestyi joulukuun lopulla 1973. Se muodostui hitiksi kasvattaen yhtyeen ihailijapohjaa entisestään. Single nousi listalle tammikuussa 1974, ja oli korkeimmillaan kolmannella sijalla.
Tapio Korjus arvioi singleä helmikuun 1974 "Introssa":
Singlen B-puolella on yhtyeelle tyypillisempi, rhythm and blues -tyylinen kappale ”True Fine Mama”, joka on alun perin Little Richardin tuotantoa.
Dynamiittii
Dynamiittii on Diandran 24. lokakuuta 2014 julkaistu toinen studioalbumi. Albumi nousi ensimmäisellä listaviikollaan Suomen virallisen albumilistan 12:nneksi. Albumi on saavuttanut suoratoiston ja varsinaisen levymyynnin yhdistämällä kultalevyn.
Albumin ensimmäinen single ”Paha poika” julkaistiin 13. kesäkuuta 2014. Kappale sijoittui parhaimmillaan Suomen virallisen singlelistan ensimmäiseksi ja latauslistan yhdeksänneksi. Elokuussa 2014 single myi kultaa. Toinen single ”Onni on” julkaistiin 22. syyskuuta 2014.
Pikkulampikorento
Pikkulampikorento ("Leucorrhinia dubia") on lampikorentoihin kuuluva Suomessa yleinen sudenkorento.
Pikkulampikorennolla on väriltään tummat ylemmät perälisäkkeet. Koiraalla on selkeästi ulkoneva ja muodoltaan kohtalaisen suora ja suippo paritteluelimien väkänen. Naaraalla puolestaan on kolmion muotoiset osat sukuaukon suojuksessa. Tummassa takaruumiissa on pienikokoisia laikkuja, jotka ovat kapeammat kuin vastaavat täplälampikorennolla ja isolampikorennolla. Pikkulampikorennon täplät ovat naaraalla useimmiten keltaiset ja sukukypsällä koiraalla punaiset. Siipien kylkisuonet eli siiven etureunan siipisuonet eivät ole koko pituudelta vaalean keltaiset kuten isolampikorennolla, vaan tummat tyvestä siipisolmuun.
Pikkulampikorennon takaruumiin pituus on 21–27 mm ja takasiiven pituus 23–28 mm.
Pikkulampikorento on yleinen pohjoisessa Euroopassa ja luoteisessa Aasiassa. Laji esiintyy etelämmässä reliktinä. Lajia tavataan melkein koko Suomessa yleisenä. Suorantojen alueilla laji elää useimmiten lähes varmasti.
Laji elää enimmäkseen suoalueiden lammilla ja muilla suorantaisilla lammilla ja järvillä sekä muun muassa sorakuoppien lampareilla.
Pikkulampikorennon lentoaika on toukokuun lopulta elokuun lopulle. Päälentoaika on kesäkuun puolivälistä heinäkuun loppupuolelle.
Luettelo Ontarion kunnista
Luettelo Ontarion kunnista kattaa Kanadan provinssin Ontarion kunnat. Ontariossa on kaksinkertainen kuntajärjestelmä. Ylemmällä tasolla ovat aluekunnat, jotka jakautuvat kuntiin. Lisäksi on olemassa yhden tason kuntia jotka toimittavat sekä kuntien että aluekuntien tehtävät. Ontariossa on siis kolme kuntatyyppiä. Kuntia on Ontariossa yhteensä 444.
Kunnallishallinto kattaa ainoastaan 17 % provinssin pinta-alasta. Samalla kuitenkin 99 % provinssin väestöstä asuu jossakin kunnassa. Paikallishallinto kuntien ulkopuolella on järjestetty piireittäin. Ontarion kymmenen piiriä tarjoaa välttämättömimmät aluekuntien ja kuntien palvelut pohjoisen harvaanasutuilla alueilla.
Ontariossa on aluekuntia 30, yhden tason kuntia 173 ja kuntia 241. Ontarion kuntalain mukaan aluekunnat voivat käyttää nimitystä "county", "regional municipality" tai "district municipality". Kunnat voivat käyttää nimitystä "city", "town", "township" ja "village".
Ontarion piirit eivät ole kunnallisyksiköitä, vaikka niillä on pieniä hallinnollisia tehtäviä.
Henri Kanninen
Henri Samuel Aleksei Kanninen (s. 17. lokakuuta 1994 Jyväskylä) on suomalainen jääkiekkoilija, joka pelaa SM-liigajoukkue KooKoossa lainalla JYPistä. Kanninen on pelipaikaltaan keskushyökkääjä, mutta hän osaa pelata myös laidassa. Kanninen on pitänyt esikuvanaan Jarkko Immosta.
Kanninen on JYPin kasvatti ja hän aloitti seurassa jääkiekkoilun 7-vuotiaana. Kanninen voitti B2-nuorten SM-sarjan syöttöpörssin 27 syöttöpisteellään kaudella 2010–2011. Kaudella 2011–2012 hän voitti JYPin B-nuorten piste- ja syöttöpörssin SM-karsinnoissa tehoilla 4+8=12.
Kaudella 2013–2014 Kanninen nousi JYP-Akatemian Mestis-joukkueeseen, jossa tulokaskausi toi 55 runkosarjaottelussa tehot 10+9=19. Hänet palkittiin tammikuun 2014 Mestiksen kuukauden tulokkaana. Kaudeksi 2014–2015 Kanninen nostettiin JYPin SM-liigarinkiin 1+1-vuotisella sopimuksella. Hän aloitti kautensa JYP-Akatemiassa, mutta teki liigadebyyttinsä 2. lokakuuta 2014 vieraissa Turun Palloseuraa vastaan. Kanninen sai ottelussa jääaikaa 10.42 minuuttia. Hän avasi maalitilinsä SM-liigassa kahdella maalilla 27. joulukuuta 2014 Helsingin IFK:ta vastaan. Kanninen palkittiin ottelun "Ilta-Sanomien" kahden tähden tähtipelaajana ja Janne Leppänen valitsi hänet myös legendojen tähtien kakkostähdeksi. Kanninen pelasi kauden aikana JYPissä 20 runkosarja- ja yhden Mestarien liigan ottelun tehden kaksi maalia. Hän voitti kauden päätteeksi SM-pronssia. Siirtotakarajan jälkeen helmikuussa 2015 Kanninen siirtyi loppukaudeksi 2014–2015 JYP-Akatemian vahvuuteen ja hänet nimettiin joukkueen varakapteeniksi. Tammikuussa 2015 JYP käytti Kannisen sopimuksessa olleen option ja teki vuoden mittaisen jatkosopimuksen hänen kanssaan.
Varsinaisella SM-liigan tulokaskaudellaan 2015–2016 Kanninen teki JYPissä 47 runkosarjaottelussa teho5 3+15=18 ja kahdeksassa playoff-ottelussa tehot 2+1=3. Viidessä pelaamassaan CHL-ottelussa hän jäi ilman tehopisteitä. Kanninen jakoi voitti koko SM-liigan tulokkaiden tehotilaston voiton Ässien Juuso Wallin kanssa lukemalla +7. Marraskuussa 2015 hän teki puolestaan kaksivuotisen jatkosopimuksen JYPin kanssa. Kauden 2016–2017 päätteeksi Kanninen voitti SM-pronssia. Kaudella 2017–2018 hän voitti CHL:n mestaruuden. Maaliskuussa 2018 Kanninen teki JYPin kanssa vuoden mittaisen jatkosopimuksen.
Kaudella 2018–2019 Kanninen pelasi JYPissä varsin pienessä roolissa kolme runkosarja- ja yhden CHL-ottelun, kunnes lokakuussa 2018 seura lainasi hänet loppukaudeksi KooKoohon.
Aikajana orjuuden lakkauttamisesta
Tämä on aikajana orjuuden ja maaorjuuden lakkauttamisen historiasta.
Marja-Terttu Tolamo
Marja-Terttu Tolamo (vuoteen 1930 Topelius, 10. maaliskuuta 1915 Kangasniemi – 9. kesäkuuta 2000 Kauniainen) oli suomalainen teologi ja runoilija, joka teki elämäntyönsä Suomen Raamattuopiston apulaisjohtajana ja "Herää valvomaan" -lehden toimitussihteerinä.
Kangasniemellä syntyneen ja kolmivuotiaana Mikkeliin muuttaneen Tolamon vanhemmat olivat liikemies Viktor Topelius ja Antonia Schultz. Tolamo valmistui ylioppilaaksi Mikkelin tyttökoulusta vuonna 1934 ja suoritti "Sacri ministerii candidatus" -tutkinnon Helsingin yliopistossa vuonna 1940. Tolamo toimi Suomen Raamattuopiston johtajattarena vuosina 1945–1962 ja apulaisjohtajana vuosina 1962–1980 sekä Suomen Raamattuopiston Kustannus Oy:n toimitusjohtajana vuosina 1980–1984. Vuosina 1970–1987 hän oli "Herää valvomaan" -lehden toimitussihteerinä. Hänet tunnetaan hengellisistä runoistaan, joista yksi on myös nykyisessä virsikirjassa virtenä numero 544.
Golden Hour of Jimmy James and The Vagabonds
Golden Hour of Jimmy James And The Vagabonds on Pye Recordsin julkaisema ja Englannissa tehty kokoelmalevy vuodelta 1979. Levy on osa Pyen "Golden Hour" -sarjaa. Äänitykset ovat vuosilta 1968, 1975, 1976 ja 1979.
Tuottajana on toiminut Biddu (Subiddu Music Ltd.) ja kappaleen "Red Red Wine" osalta John Scroeder. Biddu on osallistunut myös useiden kappaleiden kirjoittamiseen.
Albumilla on mm. kappale "Now Is the Time", joka singlejulkaisuna oli brittilistalla parhaimmillaan sijalla viisi 21. elokuuta 1976.
LP-levyn kannen on valmistanut Garrod & Lofthouse Ltd.LP-levyn etiketeissä on annettu kappaleille vaihtoehtoiset nimet "You Don’t Stand a Chance (If You Can’t Dance)", "I’ll Go Where Your Music Takes Me", "Dancing to the Music of Love" ja "Till I Can’t Take Anymore".
Liiketoimintakauppa
Liiketoimintakauppa eli substanssikauppa on yrityskauppa, jossa yhtiö myy liiketoimintansa. Liiketoimintakaupassa myyjänä on yhtiö, ei yrittäjä, ja kaupasta saatavat rahat tulevat yhtiölle. Liiketoimintakaupassa ostaja yleensä ostaa liiketoiminnan sekä sen käyttö‐ että vaihto-omaisuuden, jotka tarvitaan liiketoiminnan jatkamiseen. Liiketoimintakaupassa kauppasumma jää liiketoiminnan myyvään yhtiöön ja rahojen siirtäminen haluttaessa yksityiseen käyttöön pitää suunnitella erikseen. Saamallaan kauppasummalla yhtiö voi maksaa pois velkojaan. Liiketoimintakauppa toteutetaan realisaatiosaneerauksessa.
SMS S113
SMS S113 oli Saksan keisarikunnan laivaston S113-luokan torpedovene, joka tilattiin ensimmäisen maailmansodan aikana. Se valmistui sodan loputtua, jolloin alus luovutettiin sotakorvauksena Ranskalle. Alus liitettiin Ranskan merivoimiin nimellä "Amiral Sénès".
Alus tilattiin 1916 Elbingistä F. Schichaulta ja sen köli laskettiin vesille telakkanumerolla 983. Alus laskettiin vesille 31. tammikuuta 1918 ja se valmistui 5. elokuuta 1919.
Alus aloitti palveluksensa Reichsmarinessa, jonka alusluettelosta se poistettiin 5. marraskuuta 1919. Alus luovutettiin 23. toukokuuta 1920 Cherbourgissa sotakorvauksena Ranskalle, joka liitti sen laivastoonsa nimellä "Amiral Sénès". Alus siirrettiin maalilaivaksi 1936 ja se upposi 19. heinäkuuta 1938 "Marseillaisen", "Jean de Viennen" ja "La Galissonnièren" maalina.
Risteysasema (elokuva)
Risteysasema () on vuonna 1956 ensi-iltansa saanut George Cukorin ohjaama yhdysvaltalais-brittiläinen romanttinen draamaelokuva, jonka pääosissa ovat Ava Gardner ja Stewart Granger. Gardner näyttelee anglointialaista Victoria Jonesia toisen maailmansodan jälkitapahtumiin ja Brittiläiseen Intiaan sijoittuvassa tarinassa, ja Granger näyttelee armeijan eversti Rodney Savagea. Kriitikoilta ylistyksen saanut Gardner sai roolisuorituksestaan BAFTA-ehdokkuuden vuonna 1957. Freddie Young sai British Society of Cinematographersin parhaan elokuvaajan palkintoehdokkuuden vuonna 1956.
"Risteysasema" perustuu John Mastersin romaaniin "Bhowani Junction" (1954), jonka pohjalta Sonya Levien ja Ivan Moffat laativat elokuvan käsikirjoituksen. Elokuvan tuottajana oli Pandro S. Berman ja tuotantoyhtiönä Metro-Goldwyn-Mayer.
"Risteysasema" sijoittuu vuoden 1947 Intiaan, joka on toisen maailmansodan jälkeen alkanut hiljalleen itsenäistyä, kun britit on pikkuhiljaa luopumassa vallastaan. ”Siirtomaaherrat” yrittävät kuitenkin vielä ylläpitää jonkinlaista järjestystä ennen lopullista vetäytymistään, kun kansallismieliset alkavat terrorisoida. Anglointialaiset, ”puoliveriset”, ovat ristiriitaisissa tuntemuksissa, koska heitä ei hyväksytä britteihin eikä intialaisiin. "Risteysasema" kertoo anglointialaisesta Victoria Jones -naisesta, joka rakastuu brittieversti Rodney Savageen.
Elokuvan tarina sijoittuu Pohjois-Intiaan, ja tuotantoyhtiö MGM olisi halunnut kuvata elokuvan siellä, mutta Intian hallitus vaati elokuvantekijöiltä hallituksen hyväksynnän käsikirjoitukseen ja määräsi korkean verotuksen. MGM päätti kuvata elokuva Pakistanissa, missä hallitus oli myönteinen ja toivotti elokuvantekijät tervetulleiksi. "Risteysaseman" kuvaukset alkoivat maaliskuussa 1955, ja sitä kuvattiin Pakistanin Lahoressa ja Englannin Lontoossa ja Hertfordshiren Borehamwoodissa sijaitsevilla MGM:n brittistudioilla. Elokuvan kuvaukset saatiin päätökseen heinäkuussa 1955.
"Risteysasema" sai Yhdysvaltain ensi-iltansa 1. toukokuuta vuonna 1956. Maanlaajuiseen teatterilevitykseen elokuva pääsi 8. kesäkuuta 1956. Elokuvan levityksestä vastasi sen tuotantoyhtiö Metro-Goldwyn-Mayer. Suomessa elokuva sai ensi-iltansa 2. marraskuuta 1956. Ilmestymisvuonnaan elokuva tuotti 2 075 000 dollaria Yhdysvalloissa ja 2 800 000 miljoonaa ulkomailla. Studio jäi 933 000 dollarin verran tappiolle. Huonosta kaupallisesta menestyksestä huolimatta elokuva oli arvostelumenestys. Rotten Tomatoes -sivuston mukaan kriitikoiden arvosteluista sata prosenttia on myönteisiä perustuen viiteen arvosteluun.
"Risteysasema" on julkaistu sekä VHS:lle että DVD:lle Warner Bros. julkaisi elokuvan DVD:nä 23. maaliskuuta vuonna 2009.
Lone Star
Lone Star voi tarkoittaa ainakin seuraavia:
Hamburg-luokka
Hamburg-luokka eli tyyppi 101 oli Saksan laivaston neljän aluksen muodostama hävittäjäluokka. Ne oli suunniteltu Itämerellä tapahtuviin sotatoimiin, joissa aseistus ja nopeus oli merikelpoisuutta merkityksellisempää.
Stülckenin telakka sai tilauksen suunnitella ja valmistaa alukset. Telakka oli kokematon sotalaivojen rakentamisessa ja se sai tilauksen, koska perinteiset sotalaivojen valmistamisesta vastanneet telakat olivat täysin työllistettyjä kauppalaivaston hankinnoista.
Alusten aseitus koostui ainoastaan tykeistä, kunnes niiden taistelukykyä parannettiin 1976-1978 ohjuksin. Samalla alustyyppi päivitettiin tyypiksi 101A. Yksi 100 millimetrin tykki korvattiin kahdella Exocet-ohjusten laukaisualustalla ja Boforsit korvatiin Bredan 40 millimetrin tykein. Lisäksi torpedoputket poistettiin. Samassa yhteydessä modernisoitiin taistelunjohtokeskus, tutkat ja komentosilta.
Alukset sijoitettiin valmistuttuaan Wilhelmshaveniin 2. hävittäjälaivueeseen ().
Lütjens-luokka
Lütjens-luokka eli tyyppi 103 oli Saksan laivaston kolmen aluksen muodostama hävittäjäluokka.
Alukset sijoitettiin valmistuttuaan Kieliin 1. hävittäjälaivueeseen ().
Embun kieli
Embu on Keniassa asuvien embujen puhuma bantukieli. Sitä puhui vuonna 1994 äidinkielenään ihmistä. Embun läheisimmät sukulaiskielet ovat kikuju ja mwimbi-muthambi.
Kamban kieli
Kamba on Keniassa asuvien kambojen puhuma bantukieli. Sitä puhui vuoden 2009 väestönlaskennassa äidinkielenään ihmistä. Kamban läheisin sukulaiskieli on dhaiso.
Kikujun kieli
Kikuju on Keniassa asuvien kikujujen puhuma bantukieli. Sitä puhui vuoden 2009 väestönlaskennassa äidinkielenään ihmistä. Kikujun läheisimmät sukulaiskielet ovat embu ja mwimbi-muthambi.
Just Dance (videopeli)
Just Dance on Ubisoftin kehittämä ja julkaisema tanssipeli, joka julkaistiin alun perin Pohjois-Amerikassa 17. marraskuuta 2009. Pelille on julkaistu jatko osia, "Just Dance 2" vuonna 2010, "Just Dance 3" vuonna 2011 ja "Just Dance 4" vuonna 2012.
Pelissä tanssitaan käyttämällä Wii Remotea. Peli sisältää kolme erilaista pelitilaa. Moninpelaaminen on mahdollista.
Pelillä on GameRankingsissa keskiarvona 48.41 % ja Metacriticissä 49/100.
Liikkeen luovutus
Liikkeen luovutus on työsopimuksiin ja yrityskauppoihin liittyvä käsite, jolla tarkoitetaan tilannetta, jossa tietty pysyväksi organisoitu taloudellinen kokonaisuus, kuten yritys, vaihtaa omistajaa ja liikkeen toiminta jatkuu. Liikkeen luovutus tarkoittaa sitä, että yritys tai sen toiminnallinen osa luovutetaan toiselle yritykselle. Julkisella sektorilla liikkeen luovutus voi esimerkiksi tarkoittaa sitä, että virasto tai sen osa yhtiöitetään tai toiminta ulkoistetaan.
Liikkeen luovutuksessa työntekijöiden siirtymistä koskevan pääsäännön mukaan työntekijät siirtyvät vanhoina työntekijöinä uuden työnantajan palvelukseen niin, että heidän työsuhteeseen liittyvät etuutensa eivät heikkene. Osakekauppaa ei pidetä liikkeen luovutuksena siinäkään tapauksessa, että kaupan kohteena on yhtiön koko osakekanta, koska työntekijöiden työnantaja ei vaihdu osakekaupan yhteydessä, vaan työnantajana on koko ajan sama yhtiö.
Liikkeen luovutusta säätelee EY:n liikkeen luovutusdirektiivi 2001/23/EY. Liikkeen luovutusta koskevan direktiivin mukaan liikkeen luovutuksena ei pidetä hallintoviranomaisten uudelleen organisointia eikä hallinnollisten tehtävien siirtoa hallintoviranomaiselta toiselle.
Kinaldiini
Kinaldiini eli 2-metyylikinoliini (CHN) on heterosyklinen aromaattinen yhdiste. Yhdistettä käytetään orgaanisissa synteeseissä valmistettaessa muun muassa lääkkeitä ja väriaineita.
Huoneenlämpötilassa kinaldiini on väritöntä tai kellertävää nestettä. Yhdiste liukenee vain hyvin niukasti veteen ja paremmin orgaanisiin liuottimiin kuten etanoliin, asetoniin, dietyylieetteriin ja kloroformiin. Yhdisteen metyyliryhmä on aktivoitunut siten, että se voi reagoida kondensaatiolla aldehydien tai ketonien kanssa. Yhdisteen klooraus etikkahappoliuoksessa fosforipentoksidin läsnä ollessa johtaa 2-(trikloorimetyyli)kinoliiniin.
Kinaldiinia esiintyy pieniä määriä kivihiilitervassa, josta sitä voidaan eristää ja puhdistaa. Yhdistettä valmistetaan myös synteettisesti ja käytettyjä menetelmiä ovat asetonin ja o-aminobentsaldehydin välinen kondensaatio emäksisissä olosuhteissa tai asetaldehydin tai krotonaldehydin kuumennus aniliinin kanssa suolahappo- tai rikkihappopitoisessa liuoksessa. Tuote voidaan puhdistaa muodostamalla siitä kompleksi sinkkikloridin kanssa ja tämä kompleksi saostuu emäksisistä liuoksista.
Kinaldiinia käytetään muiden orgaanisten yhdisteiden kuten väriaineiden ja lääkkeiden synteeseissä. Yhdisteestä valmistetaan muun muassa syaniinivärejä kuten pinasyanolia ja kinoftaliinivärejä kuten kinoliinikeltaista ja kinaldiinipunaista. Kinaldiinia voidaan käyttää sen sulfaattisuolana kalojen nukuttamiseen ja tainnuttamiseen. Sitä käytetään muun muassa trooppisten kalojen keräämiseen.
Aikajana Euroopan unionin historiasta
Tämä on aikajana Euroopan unionin sekä sen edeltäjäjärjestön Euroopan yhteisön historiasta vuodesta 1951 nykypäivään saakka. Luettelo on kronologinen.
Lütjens (D185)
Lütjens (runkonumero D185) oli Saksan liittotasavallan laivaston ja myöhemmin yhdistyneen Saksan laivaston Lütjens-luokan ohjushävittäjä.
Alus tilattiin Bath Iron Worksilta Yhdysvalloista, missä köli laskettiin 1. maaliskuuta 1966. Alus laskettiin vesille 11. elokuuta 1967 ja otettiin palvelukseen 22. maaliskuuta 1969.
"Lütjens" liitettiin palvelukseen otettaessa Kieliin sijoitettuun 1. hävittäjälaivueeseen (). Alus poistettiin palveluksesta 18. joulukuuta 2003 ja se on romutettu.
Sami Rantala
Sami Rantala (s. 19. elokuuta 1986) on suomalainen futsalpelaaja. Hän edusti kaudella 2013–2014 Futsal-Ykkösen Pori Futsalia.
Rantala on pelannut Suomen futsalmaajoukkueessa neljä ottelua. Hän on edustanut seuratasolla myös PoPaa ja FC Jazzia.
Rantala pelaa myös jalkapalloa, jossa hän kaudella 2014 edusti Kolmosen Musan Salamaa. Hän on pelannut MuSassa 105 Kakkosen ottelua, joissa hän on tehnyt 36 maalia. Kaudella 2013 hän oli 18 maalillaan sarjan läntisen lohkon toiseksi paras maalintekijä Närpes Kraftin Jonas Granforsin (21) jälkeen.
Mölders (D186)
Mölders (runkonumero D186) oli Saksan liittotasavallan laivaston ja myöhemmin yhdistyneen Saksan laivaston Lütjens-luokan ohjushävittäjä.
Alus tilattiin 3. maaliskuuta 1965 Mainesta Yhdysvalloista Bath Iron Worksilta, missä köli laskettiin 12. huhtikuuta 1966. Alus laskettiin vesille 13. huhtikuuta 1967 ja otettiin palvelukseen 23. helmikuuta 1969.
"Mölders" liitettiin palvelukseen otettaessa Kieliin sijoitettuun 1. hävittäjälaivueeseen (). Alus poistettiin palveluksesta 23. toukokuuta 2003, jonka jälkeen se museoitiin. Alus on Wilhelmshavenissa Deutsches Marinemuseumissa.
Koyra chiini
Koyra chiini on songhaikieli, jota puhutaan Malissa Timbuktun alueella ja Ségoun alueen koillisosassa. Sitä puhui SIL Internationalin mukaan äidinkielenään ihmistä vuonna 1999.
Lusai
Lusai eli mizo on tiibetiläis-burmalainen kieli, jota puhutaan Koillis-Intiassa, Myanmarissa ja Bangladeshissa. Sillä on kansalliskielen asema Intian Mizoramin osavaltiossa.
Suuri osa lusain noin puhujasta asuu Mizoramissa, mutta sitä puhutaan Intiassa myös Assamin, Manipurin, Nagalandin ja Tripuran osavaltioissa. Myanmarin lusain puhujat asuvat Chinin osavaltiossa lähellä Intian rajaa.
Lusaita kirjoitetaan nykyisin pääasiassa latinalaisilla kirjaimilla, mutta myös bengalilaista kirjaimistoa käytetään.
Rwa
Rwa on Tansaniassa Meru-vuoren ympäristössä puhuttu bantukieli. Sitä puhuu äidinkielenään ihmistä. Rwan läheinen sukukieli on machame.
Machame
Machame on Tansaniassa Kilimanjaron, Arushan ja Manyaran alueilla puhuttu bantukieli. Sitä puhuu äidinkielenään ihmistä. Machamen läheisin sukulaiskieli on rwa.
Alaskirjaus
Alaskirjaus eli arvon alennus tarkoittaa omaisuuserän tasearvon pienentämistä. Alaskirjaus voidaan tehdä osittaisena arvonalentumisena tai arvonalentumisena, jossa tasearvo nollautuu. Alaskirjaukset joudutaan tekemään tilinpäätöksen yhteydessä tilikauden lopussa, jos tase-eriä joudutaan arvostamaan uudelleen tilinpäätösajankohdan tilanteen mukaisesti. Tilinpäätöksessä saamisten arvo on selvitettävä saamiskohtaisesti. Yleisiä alaskirjattavia eriä ovat erilaiset saamiset, erityisesti kun ne arvioidaan sellaisiksi, että niitä ei saada. Yrityksillä yleisiä tällaisia ovat myyntisaamiset ja pankeilla luotot. Alaskirjauksia voidaan tehdä myös esimerkiksi varastosta ja liikearvosta.
Alaskirjaus vaikuttaa tuloslaskelmassa negatiivisesti ja pienentää tulosta. Alaskirjatut myyntisaamiset vähennetään tuloslaskelmassa erässä ”Liiketoiminnan muut kulut”. Rahalainoista aiheutuneet luottotappiot vähennetään tuloslaskelman ryhmässä ”Rahoitustuotot ja -kulut”. Alaskirjaukset johtavat tappioihin, mutta nämä tappiot ”ovat vain paperilla”. Yritys voi pyrkiä tekemään alaskirjaukset siten, että niiden avulla kyetään pienentämään näytettävää tulosta ja minimoimaan veroja. Yritys voi pyrkiä tekemään alaskirjaukset kerralla tilikauden lopussa tai yhtenä kvartaalina, jolloin seuraavana tilikautena tai kvartaalina ei enää tulisi alaskirjauksia.
Alaskirjauksilla voidaan myös kasvattaa seuraavien tilikausien tulosta, nimittäin kun tasearvo pienenee, pienenevät myös tasearvosta laskettavat tulevaisuuden poistot. Poistot vähennetään tuloksesta, ja poistoja pienentämällä tulos paranee vastaavalla summalla. Esimerkiksi UPM-Kymmene ja Stora Enso ovat tehneet näin.
Lango (bantukieli)
Lango on Tansaniassa puhuttu bantukieli. Sitä puhuu äidinkielenään ihmistä.
Langossa on aineksia kuušilaisista kielistä, ja alagwan ja burungen puhujat osaavat sitä yleisesti toisena kielenä. Langoa voidaan kirjoittaa latinalaisilla kirjaimilla, mutta äidinkielisistä puhujista alle yksi prosentti osaa kirjoittaa. Noin puolet langon puhujista osaa myös swahilia.
Canada Life Building
Canada Life Building on Toronton University Avenuella sijaitseva beaux-arts -tyylinen toimistorakennus, joka toimii vakuutusyhtiö The Canada Life Assurance Companyn pääkonttorina. Rakennuksen peruskivi muurattiin 1929 ja se vihittiin käyttöön 1931 vain 18 kuukautta kestäneen rakennusurakan jälkeen. Suuren laman vuoksi alkuperäisistä rakennussuunnitelmista jouduttiin tinkimään, minkä seurauksena rakennuksen yläosasta tuli suhteettoman pieni massiiviseen alaosaan verrattuna. Vuonna 1997 Toronton kaupunginvaltuusto lisäsi rakennuksen kaupungin kulttuurihistoriallisesti merkittävien rakennusten luetteloon.
Tornin huipulle asennettiin vuonna 1951 värikoodatut säämerkkivalot. Päiväsaikaan ne kertovat kuluvan päivän sääennusteen ja yöaikaan tulevan päivän sääennusteen. Ennuste päivitetään neljästi vuorokaudessa viikon jokaisena päivänä ja se perustuu säähavaintoihin, joita tehdään Environment Canadan sääasemalla Pearsonin kansainvälisellä lentoasemalla. Elokuussa 2013 merkkivalot vaihdettiin LED-lampuiksi, minkä ansiosta niiden energiankulutus on vähentynyt 90 prosenttia. Merkkivalot toimivat seuraavasti:
Shambala
Shambala on Tansaniassa Tangan alueella puhuttu bantukieli. Sitä puhuu äidinkielenään ihmistä. Shambalan lähimmät sukukielet ovat bondei, ngulu ja zigula.
Nyamwezi
Nyamwezi on Tansaniassa puhuttu bantukieli. Se muodostaa sukuman kielen kanssa murrejatkumon, joka käsittää yhteensä yli kuusi miljoonaa puhujaa. Muita nyamwezin läheisiä sukukieliä ovat konongo, kimbu ja sumbwa.
Makonde
Makonde on Tansaniassa ja Mosambikissa puhuttu bantukieli. Sitä puhuu Tansaniassa ihmistä pääasiassa Mtwaran alueella. Mosambikissa makondella on puhujaa Cabo Delgadon maakunnassa maan koillisosassa. Makonden lähimmät sukukielet ovat jao, mwera ja machinga.
Isojumaltenkukka
Isojumaltenkukka ("Dodecatheon jeffreyi") on jumaltenkukkien sukuun kuuluva laji. Kasvi on 45–60 senttimetriä korkea. Lehdet muodostavat ruusukkeen kasvin tyvelle. Kukkien keskusta on keltainen ja terälehdet ovat syvän vaaleanpunaisia tai punavioletteja. Isojumaltenkukka kukkii joko alkukesästä tai myöhään syksyllä. Kasvi menestyy aurinkoisella tai puolivarjoisella kasvupaikalla. Maan pitää olla vähintään kohtuullisen kostea ja sen on oltava joko neutraali tai hapan. Isojumaltenkukkaa käytetään kukkalaatikoissa, kivikkoistutuksissa ja kosteikkopuutarhoissa sekä myös leikkokukkana.
Kanada-cupin 1991 kokoonpanot
Jääkiekon Kanada-cupin 1991 kokoonpanot joukkueittain.
Nigina Abduraimova
Nigina Abduraimova (s. 7. heinäkuuta 1994 Taškent) on uzbekistanilainen tennispelaaja. Parhaimmillaan hän on ollut kaksinpelissä WTA-listan sijalla 144 syyskuussa 2014. Hän on voittanut urallaan kaksi ITF-turnausta kaksinpelissä.
Abduraimova pelasi WTA-turnauksen pääsarjassa ensimmäisen kerran syntymäkaupungissaan Taškentissa syyskuussa 2009. Siellä hän voitti ensimmäisellä kierroksella Lesja Tsurenkon, mutta hävisi toisella kierroksella Stefanie Vögelelle. Syyskuussa 2014 hän pääsi välieriin Taškentin turnauksessa, jossa hän voitti muun muassa ensimmäisellä kierrokselle Lara Arruabarrenan. Välierässään hän hävisi ykköseksi sijoitetulle Bojana Jovanovskille.
Peter Hultqvist
Carl Anders Peter Hultqvist (s. 31. joulukuuta 1958) on ruotsalainen journalisti ja Ruotsin sosiaalidemokraattisen työväenpuolueen poliitikko. Hän on toiminut Ruotsin puolustusministerinä 3. lokakuuta 2014 alkaen. Hultqvist on istunut valtiopäivillä vuodesta 2006 ja johtanut valtiopäivien puolustusvaliokuntaa vuosina 2011–2014. Hultqvistin äiti oli kotoisin Kuusamosta. Hänet vietiin sotalapsena Ruotsiin, jonne hän jäi pysyvästi. Hultqvist on selittänyt tämän olevan taustatekijänä hänen erityissuhteelleen Suomeen ja suomalaisiin niin henkilökohtaisella kuin poliittisella tasolla.
U (Fighting with my ghost)
U (Fighting with my ghost) on romanialaisartisti Delia Matachen kappale. Sen julkaisi Cat Music singlenä 12. kesäkuuta 2013. Kappaleen on tuottanut Surise Inc. ja sen ovat sanoittaneet Delia ja Lavinia Sima. Kappaleeseen liittyvä musiikkivideo julkaistiin videopalvelu YouTubessa 9. kesäkuuta 2013. Kappale on päässyt tähän mennessä parhaimmillaan Romanian singlelistan 46. sijalle.
Digitaalinen lataus
Pikkujumaltenkukka
Pikkujumaltenkukka ("Dodecatheon pulchellum") on jumaltenkukkien sukuun kuuluva laji. Kasvi on noin 15–50 cm korkea. Varsi on suora ja lehdet ovat muodoltaan soikeita, hieman munanmuotoisia. Kukkien väri vaihtelee magentasta laventelin siniseen. Sitä tavataan luonnonvaraisena Pohjois-Amerikan länsiosissa ja sitä esiintyy niityillä, vuorilla ja niiden alapuolella, rannikoilla, soilla ja muilla kosteikoilla. Laji kukki keväällä. Kasvilajilla on seitsemän alalajia.
Evald
Evald on alkuperältään germaaninen miehen etunimi. Se on muodostettu germaanisista sanoista "e", joka merkitsee "lakia" ja "järjestystä", sekä "wald", joka merkitsee "hallitsevaa".
Nimen on tehnyt suosituksi kaksi 600-luvun lopulla elänyttä anglo­saksista lähetyssaarnaaja, ns. Valkoinen ja Musta Evald, jotka toimivat Saksassa Reinin alueella ja kärsivät siellä marttyyrikuoleman. Heidän muisto­päivänsä on 3. lokakuuta, joka on myös suomen­ruotsalaisen kalenterin mukaan Evaldin nimipäivä.
Suomessa nimi Evald on Väestö­rekisteri­keskuksen tietojen mukaan annettu 1900-luvun alusta vuoden 2009 loppuun mennessä 2 074 ja Ewald 60 henkilölle.
Jatuli Laevuo
Jatuli Laevuo (s. 19. toukokuuta 1995) on suomalainen jalkapalloilija, pelipaikaltaan puolustaja. Hän edustaa FC Honkaa.
Laevuo teki ensiesiintymisensä Kakkosessa FC Hongan reservijoukkue Pallohongan riveissä 5. toukokuuta 2013 joukkueen voittaessa kotonaan Klubi 04:n 1–0. Yhteensä hän pelasi kauden 2013 aikana yhdeksän ottelua. Veikkausliigassa Laevuo pelasi ensimmäisen ottelunsa 13. heinäkuuta 2014, kun Honka hävisi vieraissa 1–3 Vaasan Palloseuralle.
Laevuo on pelannut myös jääkiekkoa HC Espoon ja Espoon Palloseuran juniorijoukkueissa. Lisäksi hän on toiminut lapsinäyttelijänä. Hän oli pienessä roolissa televisiosarjassa "Tummien vesien tulkit" (2002) ja televisioelokuvassa "Joulukuusivarkaat" (2009).
Gabriela Dabrowski
Gabriela Dabrowski (s. 1. huhtikuuta 1992 Ottawa) on kanadalainen tennispelaaja. Parhaimmillaan hän on ollut kaksinpelissä WTA-listan sijalla 199 huhtikuussa 2014 ja nelinpelissä sijalla 50 elokuussa 2014. Hän on voittanut urallaan yhden WTA-turnauksen nelinpelissä.
Dabrowski saavutti uransa ensimmäisen WTA-turnausvoittonsa nelinpelissä heinä-elokuussa 2014 pelatussa Washingtonin turnauksessa, jossa hän voitti Shūko Aoyaman parina. Yhdysvaltain avoimissa 2014 Dabrowski eteni kolmannelle kierrokselle Alicja Rosolskan kanssa.
Sergej Verč
Sergej Verč (s. 1948 Trieste, Italia) on slovenialainen radiotoimittaja, teatteriohjaaja ja kirjailija. Hän asuu Slovenian Komenissa.
Verčin tuotantoon kuuluu näytelmiä ja rikosromaaneja. Romaanien päähenkilö on poliisikomisario Benjamin Perko.
David Jackson
David Jackson –nimisiä henkilöitä ovat:
Goce Smilevski
Goce Smilevski (s. 1975 Skopje, Jugoslavia) on makedonialainen kirjailija. Hän on kirjoittanut useita romaaneja ja näytelmiä.
Smilevski on opiskellut Prahassa Kaarlen yliopistossa, Budapestissä Keski-Euroopan yliopistossa ja Skopjen yliopistossa. Hän työskentelee Skopjen yliopistossa.
Smilevski on palkittu useita kertoja.
Alicja Rosolska
Alicja Rosolska (s. 1. joulukuuta 1985 Varsova) on puolalainen tennispelaaja. Nelinpelissä paremmin menestynyt Rosolska on ollut parhaimmillaan WTA-listan sijalla 38 lokakuussa 2011. Hän on voittanut urallaan kolme WTA-turnausta nelinpelissä.
Ensimmäisen WTA-turnausvoittonsa Rosolska saavutti Viña del Marissa Līga Dekmeijeren kanssa vuonna 2008. Toisen voittonsa hän otti Marbellassa 2009 Klaudia Jans-Ignacikin kanssa ja viimeisimmän Budapestissa 2011 Anabel Medina Garriguesin parina. Lisäksi hän on ollut häviävänä osapuolena nelinpelin loppuottelussa kymmenen kertaa.
Igor Štiks
Igor Štiks (s. 1977 Sarajevo, Jugoslavia) on kroatialainen kirjailija, joka työskentelee Edinburghin yliopistossa.
Štiks muutti Sarajevosta 1992 Zagrebiin. Hän on opiskellut Pariisissa ja Chicagossa. Hänen teoksiaan on palkittu useita kertoja ja käännetty monille kielille. Štiks osallistui 2009 Lahden kirjailijakokoukseen.
Žarko Petan
Žarko Petan (27. maaliskuuta 1929 Ljubljana, Jugoslavia – 2. toukokuuta 2014 Ljubljana, Slovenia) oli slovenialainen kirjailija ja teatteriohjaaja. 1990-luvulla hän työskenteli myös Slovenian television johtajana.
Petan on kirjoittanut tuhansia aforismeja, joita on luettu Suomessa vuonna 2003 radion "Päivän mietelauseessa" ja uudestaan kesäkuussa 2008. Hän joutui 1959–1960 vankilaan osittain siksi, että oli sanonut Titoa "operettimarsalkaksi, joka kävelee kuin kalkkuna".
The Sirens
”The Sirens” on suomalaisen Softengine-yhtyeen kappale, joka julkaistiin 3. lokakuuta 2014 yhtyeen lokakuussa 2014 julkaistavan "We Created the World" -esikoisalbumin kolmantena singlenä. Kappaleen on säveltänyt yhtyeen laulaja Topi Latukka ja sen on sanoittanut Latukka yhdessä yhtyeen kosketin- ja lyömäsoittaja Henri Oskárin kanssa.
Latukan mukaan kappale kuvaa koko tulevan albumin tyyliä. Ennen singlen julkaisua Latukka kertoi kappaleen ehkä yllättävän ihmisiä, koska se eroaa kahdesta edellisestä singlejulkaisusta.
Kappaleen musiikkivideo julkaistiin 17. lokakuuta 2014.
Vladimir Bartol
Vladimir Bartol (24. helmikuuta 1903 Trieste, Itävalta-Unkari, nyk. Italia – 12. syyskuuta 1967 Ljubljana, Jugoslavia nyk. Slovenia) oli syntyperältään italiansloveeni kirjailija. Hänen merkittävin teoksensa on "Alamut", joka on käännetty monille kielille.
Bartolin isä oli postivirkamies, äiti opettaja, toimittaja ja feministikirjailija. Bartol opiskeli Ljubljanan yliopistossa biologiaa ja filosofiaa. Hän valmistui 1925 ja jatkoi sen jälkeen opintoja Pariisissa Sorbonnessa. Toisen maailmansodan aikana hän liittyi slovenialaisiin partisaaneihin ja toimi vastarintaliikkeessä. Sodan päätyttyä hän palasi Triesteen.
Hänet on valittu Slovenian tiede- ja taideakatemian jäseneksi, ja muutettuaan Ljubjanaan hän työskenteli akatemiassa kuolemaansa saakka.
Hänen teoksiaan, muun muassa teosta "Alamutia", on tulkittu TIGRin allegoriaksi ja taisteluksi sloveeneihin Italiassa kohdistunutta sortoa vastaan.
Līga Dekmeijere
Līga Dekmeijere (s. 21. toukokuuta 1983 Riika) on latvialainen tennispelaaja. Nelinpelissä paremmin menestynyt Dekmeijere on ollut parhaimmillaan WTA-listan sijalla 54 huhtikuussa 2010. Hän on voittanut urallaan yhden WTA-turnauksen nelinpelissä. Dekmeijere aloitti tenniksen pelaamisen kuusivuotiaana.
Dekmeijere saavutti uransa toistaiseksi ainoan WTA-turnausvoittonsa nelinpelissä Viña del Marissa Alicja Rosolskan parina vuonna 2008.
David Albahari
David Albahari (s. 1948 Peć, Jugoslavia) on jugoslavialaissyntyinen serbianjuutalainen kirjailija, joka kuuluu arvostetuimpiin serbiankielisiin nykykirjailijoihin.
Albahari muutti 1994 Kanadan Calgaryyn. Hän osallistui 2007 Lahden kirjailijakokoukseen.
Albaharin teoksia on käännetty monille kielille. Niistä "Syötti" on saanut NIN-palkinnon vuoden 1996 parhaana romaanina. Se on saanut myös Balkanin maiden kustantajien Balkanika-palkinnon ja Brücke Berlin -palkinnon.